== Gravminder ==
I kirken er bevaret to stenepitafier og 24 gravsten, alle fra tiden o. 1560-1690. De bedst bevarede af gravstenene har siden 1891 været opstillet langs kirkens vægge, mens enkelte helt udslidte sten er genanvendt som trappe og andre er henstillet i ligkapellet.
Blandt gravstenene kan identificeres enkelte grupper, der hovedsageligt kan tillægges regionale stenhuggerværksteder. Fire sten er således tilskrevet en anonym odenseansk mester, andre er beslægtede med såvel kirkens epitafier som med en gravsten i [[Sankt Nicolaj Kirke (Bogense)|Skt. Nikolaj Kirke]] i Bogense, og kan formentlig henføres til et nordfynsk værksted fra 1600-tallets anden halvdel.
I det nuværende ligkapel indrettede amtsforvalter Henrik Leve 1749-52 et gravkapel, hvori to stensarkofager var opstillede bag det jerngitter, der nu er sat for kirkens vestdør. De to kister blev begravet under gulvet, da rummet i 1871 indrettedes som ligkapel.
<gallery>
Sankt_Nicolai_Kirke_(Middelfart_Kommune)_gravminde_1.JPG|Gravminde
Sankt_Nicolai_Kirke_(Middelfart_Kommune)_gravminde_2.JPG|Gravminde
</gallery>
Bygninger,_konstruktioner_og_anlæg